title: Juglar sikli - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: 373
  narxdagi tebranishlarni asosiy tahlil qilish asosida sanoat siklining tabiatini
  o’rganishga katta hissa qo’shgan Klement Juglar (1819-1905 yy.) nomi bilan ataladi.
  Birinchi sanoat sikli 1825 yili Angliyada metallurgiya va boshqa yetakchi
  tarmoqlarda mashinali ishlab chiqarish hukmron mavqeni egallagan davrda kuzatiladi.
  1836 yildagi inqiroz dastlab Angliyada boshlanib, keyin AQSHga ham tarqaladi,
  1847-1848 yillarda AQSH va qator yevropa davlatlarida boshlangan inqiroz tub
  mohiyatiga ko’ra birinchi jahon sanoat inqirozi bo’lgan.
  Agar XIX asrda sanoat sikli 10-12 yilni tashkil qilgan bo’lsa, XX asrda uning
  davomiyligi 7-9 yil va undan ham kam davrgacha qisqargan.
  AQSH va yevropaning rivojlangan davlatlari XX asrda 12 ta sanoat siklini
  boshdan kechirgan bo’lib, ulardan yettitasi ikkinchi jahon urushidan keyin ro’y
  bergan.
  Kuznets sikli
  ko’p hollarda «qurilish sikli» deb ham nomlanib, 20 yilgacha
  bo’lgan iqtisodiy tebranishlar bilan aniqlanadi. Saymon Kuznets o’zining «Milliy
  daromad» (1946 y.) nomli kitobida milliy daromad, iste’mol sarflari, ishlab chiqarish
  maqsadidagi uskunalar hamda bino va inshootlarga yalpi investitsiyalar
  ko’rsatkichlarida 20 yillik o’zaro bog’liq tebranishlar mavjud bo’lishini ko’rsatib
  bergan. 1955 yilda amerikalik iqtisodchining xizmatlarini tan olish ramzi sifatida
  sanoat siklini Kuznets sikli deb nomlashga qaror qilinadi.